Na temelju članka 12. stavka 1. Zakona o izmjenama i dopuni Zakona o lokalnim porezima („Narodne novine“, broj 152/249 i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na \_\_ sjednici od \_\_\_\_\_\_\_\_\_ godine, donosi

**ODLUKU**

**o izmjeni i dopuni Odluke o porezima Općine Murter-Kornati**

**Članak 1.**

U Odluci o porezima Općine Murter-Kornati („Službeni glasnik Općine Murter-Kornati“, broj 12/23) u članku 1. riječi *„ visina poreza na kuće za odmor“* zamjenjuju se riječima *„visina poreza na nekretnine“.*

**Članak 2.**

U članku 2. stavku 1. Odluke točka 2. mijenja se i glasi:

*„2. porez na nekretnine“,*

**Članak 3.**

Naslov iznad članka 5. mijenja se i glasi:: „IV. POREZ NA NEKRETNINE“

Članak 5. mijenja se i glasi:

*„Porez na nekretnine na području Općine Murter-Kornati plaća se u visini od 4.50 €/m2 korisne površine nekretnine koja je predmet oporezivanja.“*

*Porez na nekretnine ne plaća se na nekretnine koje su izuzete sukladno članku 5. Zakona o izmjenama i dopunama Zakona o lokalnim porezima.*

*Od obveze plaćanja poreza na nekretnine može se osloboditi socijalno ugroženi građani koji su korisnici zajamčene minimalne naknade.*

**Članak 4.**

U članku 6. riječi *„poreza na kuće za odmor“* zamjenjuju se riječima *„poreza na nekretnine“.*

**Članak 5.**

Ova Odluka objaviti će se u „Službenom glasniku Općine Murter-Kornati“ i stupa na snagu osmog dana od objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednik

Krešimir Mudronja

Obrazloženje:

Dana 1. siječnja 2025. godine stupio je na snagu Zakon o izmjenama i dopunama Zakona o lokalnim porezima (NN, br. 152/2024).

Odredbom članka 20. Zakona o lokalnim porezima propisano je da jedinice lokalne samouprave mogu uvesti porez na potrošnju i porez na korištenje javnih površina a dužne su uvesti porez na nekretnine.

Općinsko vijeće Općine Murter-Kornati je na 17. sjednici održanoj 14. prosinca 2023. godine donijelo Odluku o porezima Općine Murter-Kornati („Službeni glasnik Općine Murter-Kornati“, broj 12/23). U navedenoj Odluci porez na kuće za odmor se zamjenjuje porezom na nekretnine. Visina poreza ostaje ista.

Odluku o porezima jedinice lokalne samouprave dužne su uskladiti s odredbama Zakona o izmjenama i dopunama Zakona o lokalnim porezima te je dostaviti Poreznoj upravi najkasnije do 28. veljače 2025. za primjenu tijekom 2025. godine.

S obzirom na navedeno, predlaže se donošenje Izmjena i dopuna Odluke o porezima Općine Murter-Kornati, u predloženom tekstu.